Alkukantainen museo Pariisiin - Matka - Helsingin Sanomat
Alkukantainen museo Pariisiin
Seine-joen vasemmalle rannalle, Quai Branlyyn rakennetaan Primitiivisen taiteen museo. Suunnittelijaksi valittiin ranskalainen arkkitehti Jean Nouvel, 54, joka on suunnitellut Pariisiin muun muassa Arabimaailman instituutin ja Cartier-säätiön rakennuksen. Arkkitehdin valitsi ministeriraati presidentti Jacques Chiracin ja pääministeri Lionel Jospinin johdolla. Ranskan valtion omistamat primitiivisen taiteen kokoelmat pääsevät lähelle Eiffelin tornia nousevan museorakennuksen suojiin vuonna 2004. (AP)